钦定古今图书集成/明伦汇编/氏族典/第091卷 > 《凌迪知万姓统谱》 > 区泽
## 钦定古今图书集成/明伦汇编/氏族典/第091卷 > 《凌迪知万姓统谱》 > 区泽

按《广东通志》，“泽字伯仁，连州人。少以学行重乡闾，州
近荆衡，多流徙者。泽招集至门，择知勇者与之赀，使
得经商，因编为什伍，乡闾藉以捍卫。隋大业中，改州
为熹平郡，拜泽为郡守。帝荒游驻辇江都，盗贼蜂起，
大江以南，日夕俶扰。泽练集骁壮，以遏要路，且耕且
守，蛮寇不敢犯。会唐高祖代隋，泽举郡归附，荆粤得”
免于干戈，泽之功也。天下甫定，泽闭户谢事，不受唐
官爵，士论高之。